
PATVIRTINTA
Mažeikių „Ventos“ progimnazijos 
direktorės Ramunės Badaukienės
2020 m. kovo 16 d. įsakymu Nr. V1-29

MAŽEIKIŲ ,,VENTOS“ PROGIMNAZIJOS UGDYMO PROCESO ORGANIZAVIMO NUOTOLINIU BŪDU TVARKOS APRAŠAS

I SKYRIUS
BENDROSIOS NUOSTATOS

1. Tvarkos aprašas dėl ugdymo proceso organizavimo nuotoliniu būdu (toliau – Tvarkos aprašas) yra skirtas mokyklos bendruomenei pasirengti ugdymo proceso organizavimui nuotoliniu būdu, iki bus atnaujintas įprastas ugdymo procesas
2. Esant koronaviruso grėsmei, nuotoliniu būdu mokykla gali ugdyti mokinius nepriklausomai nuo to, ar šis būdas yra įteisintas mokyklos nuostatuose / įstatuose, ar ne. Laikinai organizuojant ugdymą nuotoliniu būdu, mokymo sutartys nekeičiamos.
3. Progimnazija naudojasi nuotolinio mokymosi aplinkomis ir priemonėmis: el. dienynas TaMo, el. paštas, telefonas. 

II SKYRIUS
PASIRENGIMAS ORGANIZUOTI UGDYMO PROCESĄ NUOTOLINIU BŪDU

4. Siekiant pasirengti ugdymo procesą organizuoti nuotoliniu būdu, progimnazija:
4.1. įsivertina pasirengimą dirbti nuotoliniu būdu: technologines galimybes, turimas skaitmenines  priemones, mokytojų kompetenciją, mokinių amžių ir jų aplinkos socialinę ekonominę padėtį. 
4.2. įsivertina, ar visi mokiniai gali turėti prieigą prie pasirinktos programinės ir skaitmeninės įrangos mokymuisi nuotoliniu būdu ir susitaria dėl galimų šios problemos sprendimo būdų. Progimnazija mokiniui, kurio šeima yra socialiai pažeidžiama ir neturi galimybės vaiko aprūpinti nuotoliniam mokymuisi reikalingomis priemonėmis, ieškos reikalingų priemonių ir būdų problemai spręsti.
4.3. paskiria skaitmeninių technologijų administratoriais (IKT koordinatoriais), kurie konsultuotų mokytojus ir mokinius technologijų naudojimo klausimais, konsultuoja ir teikia informaciją mokyklos administracijai nuotolinio mokymo(si) organizavimo ir vykdymo klausimais, sprendžia iškilusias technines problemas, prižiūri taikomų informacinių sistemų ir virtualų aplinkų naudojimą, diegia atnaujinimus.
4.4. paskelbia mokyklos interneto svetainėje kontaktinę informaciją, kur mokytojai ir mokiniai galėtų kreiptis į skaitmeninių technologijų administratorius dėl techninės pagalbos.
5. Progimnazija, organizuojant nuotolinį mokymą, naudoja šias informacines sistemas ir (ar) virtualias aplinkas: el. dienynas TaMo, el. paštas, Ema pamokos, Eduka klasė, Facebook, progimnazijos svetainė, mokytojų pasirinktos nuotolinio mokymosi aplinkos, kitos ryšio priemonės.
6. Mokytojų ir administracijos pasitarimai mokykloje vykdomi nuotoliniu būdu, taikant vaizdo konferenciją ir kitas skaitmenines priemones: dienyną TaMo, Padlet, Skype, Mesenger ir kt.

III SKYRIUS
NUOTOLINIO MOKYMO VYKDYMAS

7. Nuotolinio mokymo(si) organizavimas:
7.1. Mokytojo darbo laikas reglamentuojamas pagal sudarytą darbo grafiką ir pamokų tvarkaraštį. Pamokos prasideda 8 val. (1 p. – 8.00 val., 2 p. – 9.00 val. ir t. t.). Pamokos trukmė – 45 min., pertrauka - 15 min.
7.2. Mokytojai mokymosi užduotis skiria sinchroniniu ir asinchroniniu būdu per Tamo dienyną, el.paštą, ar kitą pasirinktą nuotolinio mokymosi aplinką; 50 procentų pamokų laiko skiriant savarankiškam mokymuisi. 
7.3. Įvertinimai fiksuojami ir grįžtamasis ryšys mokiniams, jų tėvams (globėjams, rūpintojams) vykdomas per TaMo dienyną.
8. Mokytojai tokiu pačiu būdu organizuoja nuotolinį mokymą(si) mokiniams, mokomiems namuose ir/ar turintiems specialiuosius ugdymosi poreikius.
9. Mokymo medžiaga gali būti popierinė (pvz., mokinių turimi vadovėliai, pratybų sąsiuviniai), tačiau užduotys pateiktos skaitmeninėse aplinkose su nuorodomis, (pvz., „Padlet“, „Google“ dokumentai ir kt.).
10. Mokytojo funkcijos: 
10.1. apmoko mokinius prisijungti ir dirbti su IT programomis;
10.2. esant poreikiui lanksčiai koreguoja dalyko trumpalaikius planus;  
10.3. rengia, atnaujina, papildo nuotolinio mokymo(si) medžiagos rinkinius;
10.4. bendradarbiauja ir dalinasi patirtimi vedant pamokas nuotoliniu būdu; 
10.5. tikrina, vertina, komentuoja mokinių darbus, gautus virtualiose aplinkose;
10.6. vertinimus už darbus surašo Tamo dienyne;
10.7. supažindina mokinius su dalyko nuotolinio mokymo organizavimu ir susitaria: kaip bus skiriamos mokymosi užduotys, kaip teikiama teorinė ir kita ugdymui(si) reikalinga medžiaga ar informacija, kada ir kokiu būdu mokinys gali paprašyti mokytojo pagalbos ir paaiškinimų, dėl laiko skirto užduotims atlikti, kaip teikiama informacija mokiniams, jų tėvams (globėjams, rūpintojams) ir fiksuojami įvertinimai.
11. Klasės vadovo funkcijos:
11.1. nustatytu laiku sinchroniniu būdu bendrauja su auklėtiniais, veda klasės valandėles;
11.2. koordinuoja mokinių mokymąsi, pasiekimus;
11.3. individualiai bendradarbiauja su tėvais ir kartu užtikrina sėkmingą vaiko ugdymąsi nuotoliniu būdu;
11.4. teikia informaciją tėvams apie nuotolinį ugdymą;
11.5. renka ir teikia informaciją administracijai mokinių technologinio aprūpinimo, nemokamo maitinimo klausimais;
11.6. domisi auklėtinių poreikiais, interesais, padeda išspręsti kylančias problemas;
11.7. teikia informaciją apie grėsmes ir saugų elgesį virtualioje aplinkoje;
11.8. atlieka kitas galimas įgyvendinti klasės vadovo pareigas;
11.9. stebi savo klasės mokinių dalyvavimą veikloje pagal nuotolinį mokymą, bendradarbiauja su dalyko mokytojais, pagalbos specialistais, apie iškilusias problemas informuoja mokyklos administraciją.
12. Pagalbos mokiniui specialisto funkcijos:
12.1. nustatytu laiku sinchroniniu būdu bendrauja su mokiniais;
12.2 bendradarbiauja su klasės vadovais mokinių dalyvavimo nuotolinio mokymo klausimais.
13. Direktoriaus pavaduotojo ugdymui funkcijos:
13.1. įvertina galimybes ir organizuoja gimnazijos bendruomenę dirbti nuotoliniu būdu;
13.2. pagal klasių vadovų teikiamą informaciją įvertina gimnazijos mokinių technologines galimybes mokytis nuotoliniu būdu, imasi priemonių užtikrinant socialiai pažeidžiamų mokinių aprūpinimą nuotoliniam mokymuisi reikalingomis priemonėmis;
13.3. paskiria skaitmeninių technologijų administratorius;
13.4. priima sprendimus dėl nuotolinių pasitarimų su gimnazijos darbuotojais ir juos organizuoja;
13.5. koordinuoja nuotolinio ugdymo procesą;
13.6. prižiūri virtualias mokymo(si) aplinkas ir jos vartotojus, konsultuoja mokytojus, mokinius ir jų tėvus.
14. Nuotoliniu būdu besimokančio mokinio funkcijos:
14. 1. prisijungia prie nuotolinio mokymosi aplinkos iš namų;
14.2. pasiekia mokymosi medžiagą nuotoliniu būdu;
14.3. bendrauja ir bendradarbiauja su bendramoksliais ir mokytojais;
14.4. laiku atlieka užduotis ir atsiskaito mokytojo nurodytose virtualiose aplinkose;
14.5. konsultuojasi su mokytoju, stebi asmeninę pažangą;
14.6. pagal pamokų tvarkaraštį dalyvauja vaizdo konferencijose;
14.7. gautą mokymosi medžiagą panaudoja tikslingai, jos neplatina (draudžiama platinti vaizdo konferencijų įrašus), atsako už savo veiksmus;
14.8. saugiai ir atsakingai naudojasi elektronine erdve.
15. Tėvų (rūpintojų, globėjų) funkcijos:
15.1. įgyvendina mokymosi sutartyse numatytus įsipareigojimus;
15.2. atsako už vaiko saugumą karantino laikotarpiu;
15.3. užtikrina privalomųjų koronaviruso prevencijos priemonių vykdymą, domisi jomis, laikosi rekomendacijų;
15.4. padeda vaikams naudotis virtualiomis mokymosi aplinkomis, užtikrina saugų naudojimąsi jomis;
15.5. atsako už vaiko dienos režimą vadovaudamiesi higienos normomis;
15.6. sudaro sąlygas prisijungimui prie nuotolinio mokymosi aplinkos iš namų;
15.7. kasdien tikrina el. dienyną TaMo, reaguoja į komentarus, pagyrimus, pastabas, mokytojų laiškus;
15.8. kontroliuoja ir užtikrina savalaikį vaikų atliktų darbų atsiskaitymą;
15.9. susirgus/pasveikus vaikui, tą pačią dieną informuoja klasės vadovą;
15.10. kontroliuoja ir atsako už tinkamą gautos mokymo medžiagos panaudojimą (draudžiama platinti vaizdo konferencijų įrašus), vykdo patyčių prevenciją ir atsako už jų organizavimą pagal galiojančius LR įstatymus;
15.11. bendrauja ir bendradarbiauja su klasių vadovais, dalykų mokytojais, pagalbos specialistais, administracija, teikia pasiūlymus.

IV SKYRIUS
REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA

16. Ugdymo programai įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:
16.1. Emokykla (http://lom.emokykla.lt/public/)  – skaitmeninių priemonių paieška;
16.2. Ugdymo sodas (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, mate dienos.matikos, gamtos, socialinių  ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;
16.3 projekto „Mokyklų aprūpinimas gamtos ir technologinių mokslų priemonėmis“ medžiaga (http://www.vedlys.smm.lt/);
16.4. brandos egzaminų, pagrindinio ugdymo pasiekimų patikrinimo, nacionalinių mokinių pasiekimų patikrinimų užduotys ir atsakymai (https://egzaminai.lt/668/, https://egzaminai.lt/692/, https://egzaminai.lt/610/).
17. Nuorodos į kitą metodinę medžiaga nuotoliniam mokymui pagal dalykus bus nuolat atnaujinama ir pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).
18. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu. 
[bookmark: _GoBack]19. Naudotis atviraisiais ištekliai  kitomis kalbomis, pvz., anglų kalba Khan Academy (https://www.khanacademy.org/), „European Schoolnet“ (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų (http://lreforschools.eun.org/web/guest, https://www.schooleducationgateway.eu/en/pub/ index.htm ir kt.)
V SKYRIUS
BAIGIAMOSIOS NUOSTATOS

20. Tvarkos aprašas skelbiamas Mažeikių ,,Ventos“ progimnazijos svetainėje.
21. Mokiniai ir jų tėvai supažindinami per Tamo dienyną.
22. Tvarkos aprašas gali būti keičiamas, pasikeitus situacijai.





